**Arpad Čibri**- viola – rođen je 1989. u Novom Sadu. Pohađao je osnovnu i srednju Muzičku školu “Isidor Bajić – glavni predmet viola. Posle završetka srednje škole (2008) upisuje Akademiju umetnosti. Diplomira 2012. uklasi prof. Dušice Polovine kod koje pohađa i master studije. Učešće na takmičenjima tokom školovanja obeležile su nagrade, među kojima se ističu: prva nagrada na takmičenju gudača u Sremskoj Mitrovici u solo kategoriji, druga nagrada u kategoriji kamerne muzike na istom takmičenju, kao i druga nagrada na republičkom takmičenju u Beogradu. Bio je član različitih orkestara i kamernih ansambala s kojima je nastupao u zemlji i inostranstvu. Završio je peti nivo teorije muzike ABRSM (“Associated Board of Royal Schools of Music London”) i pohađao je kurseve kod prof. Herberta Kefera (Grac), prof. Dušice Polovine (Novi Sad), Kvarteta “Brodski” (Engleska) i Gudačkog kvarteta “Menheten” (SAD). Član je Vojvođanskog simfonijskog orkestra od 2012.godine.